- Deg yixef wis sin, ad d-nawi deg-s awal ɣef snat n tsekliwin, tamarikanit d teqbaylit, ad nerr lwelha s waṭas ɣer wungal, ladɣa tin yeɛnan taqbaylit, imi yella-d wawal ayagi kan ɣef umezruy n tsekla tamaziɣt (taqbaylit) seg zik ar tura, deg waṭas n tezrawin d yikatayen, akken ad d-nebder kra n wungalen i d-yettwasuqqlen ɣer tmaziɣt. Ma d tin i icudden ɣer tmurt n Marikan s yiles ineglizi, ahat i tikkelt tamezwarut ara d-yili fell-as wawal, ɣef waya ilaq fell-aɣ ad d-nawi akka imzegren fell-as. Ad d-nawi daɣen awal ɣef sin n yimura yuran ungalen iɣef ara tili tezrawtagi-nneɣ, Ernest HEMINGWAY akked Mohamed Arab AIT KACI, d wacu i yura yal yiwen seg-sen.